**สรุปผลการประชุม ก.จ.**

**ครั้งที่ 12/๒๕67**

**เมื่อวันที่ 17 ธันวาคม 2567 เวลา 13.00 น.**

………………………..

1. ขอความเห็นชอบพิจารณาอัตรากำลังข้าราชการครูองค์การบริหารส่วนจังหวัด ตำแหน่งครูที่เกินเกณฑ์

- เห็นชอบแนวทางปฏิบัติที่เกี่ยวกับอัตรากำลังข้าราชการครูที่เกินเกณฑ์ ดังนี้

 1. กรณีมีอัตรากำลังเกินเกณฑ์ หากมีโรงเรียนมากกว่า 1 แห่ง ให้เกลี่ยอัตรากำลังไปยังสถานศึกษาที่มีอัตรากำลังต่ำกว่าเกณฑ์ได้

 2. กรณีอัตรากำลังที่เกินเกณฑ์เป็นอัตราว่าง ห้ามมิให้องค์การบริหารส่วนจังหวัดบรรจุ และแต่งตั้งบุคคลให้ดำรงตำแหน่งที่ว่าง และให้องค์การบริหารส่วนจังหวัด เสนอ ก.จ.จ. พิจารณาให้ความเห็นชอบยุบตำแหน่งอัตรากำลังเกินเกณฑ์ที่ว่างทุกกรณีโดยเร็ว

 3. กรณีเป็นอัตรากำลังที่เกินเกณฑ์และมีผู้ครองตำแหน่ง ให้องค์การบริหารส่วนจังหวัด เสนอ ก.จ.จ. พิจารณาให้ความเห็นชอบคงอัตรากำลังเกินเกณฑ์เป็นกรณีเฉพาะราย ทั้งนี้ หากอัตราดังกล่าว ว่างทุกกรณี ให้ อบจ. เสนอ ก.จ.จ. พิจารณาให้ความเห็นชอบดำเนินการยุบตำแหน่งว่างที่เกินเกณฑ์ เว้นแต่ ในขณะนั้นได้คำนวณอัตรากำลังแล้วปรากฏว่าอัตรากำลังไม่เกินเกณฑ์ ก็ให้คงอัตรานั้นไว้

2. ขอความเห็นชอบผลการประเมินผลงานทางวิชาการ เพื่อเลื่อนวิทยฐานะครูเชี่ยวชาญตามมาตรฐานทั่วไปเกี่ยวกับการประเมินผลงานข้าราชการครูและบุคลากรทางการศึกษาองค์การบริหารส่วนจังหวัด ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561

- มีมติเห็นชอบผลการประเมินผลงานทางวิชาการของข้าราชการครูองค์การบริหารส่วนจังหวัด จำนวน 8 ราย ดังนี้

1. กรณีให้ความเห็นชอบผลการประเมินผลงานทางวิชาการกรณีการปรับปรุง **“ผ่าน”** จำนวน 1 ราย เนื่องจาก “ผ่านเกณฑ์การตัดสินจากกรรมการทั้ง 3 คน” โดยแต่ละคนให้คะแนนไม่ต่ำกว่าร้อย 75 ประกอบกับข้อเท็จจริงปรากฏว่า สำนักงาน ก.จ. (กรมส่งเสริมการปกครองท้องถิ่น) ได้รับผลงานทางวิชาการที่ปรับปรุงครบถ้วนสมบูรณ์ของนางสาวศิรินทร์ทิพย์ ไชยสีหา ในวันที่ 19 กันยายน 2567 จึงกำหนดวันที่มีผลการแต่งตั้งให้เลื่อนวิทยฐานะครูเชี่ยวชาญ รายนางสาวศิรินทร์ทิพย์ ไชยสีหา ให้มีผลการแต่งตั้งได้ไม่ก่อนวันที่ 19 กันยายน 2567 และให้ฝ่ายเลขานุการ ก.จ. แจ้งมติ ก.จ. ให้องค์การบริหารส่วนจังหวัดขอนแก่นเพื่อดำเนินการในส่วนที่เกี่ยวข้อง และให้นายกองค์การบริหารส่วนจังหวัดขอนแก่นออกคำสั่งแต่งตั้งให้เลื่อนวิทยฐานะครูเชี่ยวชาญ และให้ได้รับเงินเดือนอันดับ คศ.4 ในขั้นหรืออัตราเงินเดือนเท่าเดิมหรือถ้าไม่มีขั้นหรืออัตราเงินเดือนเท่าเดิม ก็ให้ได้รับ ในขั้นหรืออัตราเงินเดือนใกล้เคียงที่สูงกว่า และได้รับเงินวิทยฐานะครูเชี่ยวชาญและเงินค่าตอบแทนรายเดือนเท่ากับเงินวิทยฐานะ ทั้งนี้ มีผลการแต่งตั้งได้ไม่ก่อนวันที่ 19 กันยายน 2567

2. กรณีให้ความเห็นชอบผลการประเมินผลงานทางวิชาการ **“ปรับปรุง”** จำนวน 3 ราย เนื่องจากคะแนนการประเมินจากคณะกรรมการประเมินผลงานทางวิชาการ จำนวน 3 คน “ผ่านเกณฑ์การตัดสิน 2 ใน 3 คน” และให้ฝ่ายเลขานุการ ก.จ.แจ้งมติ ก.จ. ให้องค์การบริหารส่วนจังหวัด ก. และองค์การบริหารส่วนจังหวัด น. เพื่อแจ้งผู้ขอรับการประเมินผลงานทางวิชาการ จำนวน 3 ราย ให้ดำเนินการปรับปรุงผลงานทางวิชาการตามข้อสังเกตของกรรมการประเมินผลงานวิชาการ จากนั้นให้นำส่งสำนักงาน ก.จ.จ. ก. และสำนักงาน ก.จ.จ. น. ตรวจสอบความถูกต้องสมบูรณ์ นำส่งสำนักงาน ก.จ. ภายใน 6 เดือน นับแต่วันที่สำนักงาน ก.จ. แจ้งมติให้ทราบ

3. กรณีให้ความเห็นชอบผลการประเมินผลงานทางวิชาการ **“ไม่ผ่าน”** จำนวน 4 ราย เนื่องจากคะแนนการประเมินจากคณะกรรมการประเมินผลงานทางวิชาการ จำนวน 3 คน “ไม่ผ่านเกณฑ์ การตัดสิน 2 ใน 3 คน” และให้ฝ่ายเลขานุการ ก.จ. แจ้งมติ ก.จ. พร้อมข้อสังเกตของคณะกรรมการประเมินผลงานทางวิชาการทั้ง 3 คน (ปกปิดรายชื่อคณะกรรมการฯ) ให้องค์การบริหารส่วนจังหวัด ก. และองค์การบริหาร ส่วนจังหวัด อ. เพื่อนำเสนอ ก.จ.จ. ก. ก.จ.จ. อ. และแจ้งผู้ขอรับการประเมินผลงานทางวิชาการจำนวน 4 ราย ทราบผลการประเมินผลงานทางวิชาการต่อไป

3. หารือการให้ได้รับเงินเดือนของผู้ผ่านการสรรหาให้ดำรงตำแหน่งสายงานผู้บริหาร

- กรณีข้อ 4 (6) ของประกาศ ก.จ. เรื่อง มาตรฐานทั่วไปเกี่ยวกับการให้ข้าราชการองค์การบริหารส่วนจังหวัดได้รับเงินเดือน พ.ศ. ๒๕๕8 ใช้ในกรณีข้าราชการองค์การบริหารส่วนจังหวัดที่ได้รับการแต่งตั้งเลื่อนระดับหรือตำแหน่งที่สูงขึ้น และมีอัตราเงินเดือนไม่ตรงกับบัญชีอัตราเงินเดือนของตำแหน่งหรือระดับที่ได้รับการแต่งตั้งนั้นก็ให้ได้รับอัตราเงินเดือนใกล้เคียงที่สูงกว่า ซึ่งสอดคล้องกับประกาศที่แก้ไขเพิ่มเติม ตามประกาศ ก.จ. เรื่อง มาตรฐานทั่วไปเกี่ยวกับการให้ข้าราชการองค์การบริหารส่วนจังหวัดได้รับเงินเดือน (ฉบับที่ 2) พ.ศ. ๒๕67 ข้อ ๔ (๖) ที่กำหนดให้ได้รับเงินเดือนในอัตราเท่าเดิม หรือหากไม่มีเงินเดือนในอัตรา เท่าเดิมก็ให้ได้รับเงินเดือนในอัตราใกล้เคียงที่สูงกว่า

4. การคัดเลือกอนุกรรมการในคณะอนุกรรมการสรรหาข้าราชการองค์การบริหารส่วนจังหวัด แทนตำแหน่งที่ว่าง

- คัดเลือกนายเมฆินทร์ เมธาวิกูล กรรมการผู้ทรงคุณวุฒิในคณะกรรมการกลางข้าราชการองค์การบริหารส่วนจังหวัดแต่งตั้งเป็นคณะอนุกรรมการสรรหาข้าราชการองค์การบริหารส่วนจังหวัด

5. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น และรับโอน

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น และรับโอนจำนวน 2 ราย ดังนี้

1. พันจ่าโท วัชรพล ศิริมงคลสันต์

2. นางสาวจันทรา ประเสริฐท่าไม้

6. การกำหนดโครงสร้างการบริหารงานของโรงเรียนและศูนย์พัฒนาเด็กเล็ก สังกัดองค์การบริหารส่วนจังหวัด

- เห็นชอบให้กำหนดโครงสร้างการบริหารงานของโรงเรียนและศูนย์พัฒนาเด็กเล็ก สังกัดองค์การบริหารส่วนจังหวัด

7. ตำแหน่งที่ร้องขอให้ กสถ. ดำเนินการสอบแข่งขัน แต่สามารถดำเนินการคัดเลือกกรณีที่มีเหตุพิเศษ ไม่จำเป็นต้องสอบแข่งขัน

- เห็นชอบให้ตำแหน่งใดที่สามารถคัดเลือกกรณีมีเหตุพิเศษไม่จำเป็นต้องสอบแข่งขันให้องค์กรปกครองส่วนท้องถิ่นดำเนินการคัดเลือกได้ โดยมีมติเพิ่มเติมว่า ให้องค์กรปกครองส่วนท้องถิ่นที่ยืนยันให้ กสถ. เป็นผู้ดำเนินการสอบแข่งขันให้รายงานตำแหน่งว่างดังกล่าวผ่านจังหวัดรวบรวมส่งให้กรมส่งเสริมการปกครองท้องถิ่น ภายในวันที่ 31 มกราคม 2568 โดยถือวันที่สำนักงาน ก.จ. ลงทะเบียนรับหนังสือเป็นสำคัญ

.........................................................................

**สรุปผลการประชุม ก.ท.**

**ครั้งที่ 12/๒๕67**

**เมื่อวันที่ 17 ธันวาคม 2567 เวลา 14.00 น.**

………………………..

1. การกำหนดโครงสร้างการบริหารงานของโรงเรียนและศูนย์พัฒนาเด็กเล็กสังกัดเทศบาล

- เห็นชอบให้กำหนดโครงสร้างการบริหารงานของโรงเรียนและศูนย์พัฒนาเด็กเล็กสังกัดเทศบาล

2. ตำแหน่งที่ร้องขอให้ กสถ. ดำเนินการสอบแข่งขัน แต่สามารถดำเนินการคัดเลือกกรณีที่มีเหตุพิเศษ ไม่จำเป็นต้องสอบแข่งขัน

- เห็นชอบให้ตำแหน่งใดที่สามารถคัดเลือกกรณีมีเหตุพิเศษไม่จำเป็นต้องสอบแข่งขันให้องค์กรปกครองส่วนท้องถิ่นดำเนินการคัดเลือกได้ โดยมีมติเพิ่มเติมว่า ให้องค์กรปกครองส่วนท้องถิ่นที่ยืนยันให้ กสถ. เป็นผู้ดำเนินการสอบแข่งขันให้รายงานตำแหน่งว่างดังกล่าวผ่านจังหวัดรวบรวมส่งให้กรมส่งเสริมการปกครองท้องถิ่น ภายในวันที่ 31 มกราคม 2568 โดยถือวันที่สำนักงาน ก.ท. ลงทะเบียนรับหนังสือเป็นสำคัญ

3. การคัดเลือกผู้แทนคณะกรรมการกลางพนักงานเทศบาล (ก.ท.) เพื่อเป็นกรรมการ ในคณะกรรมการกองทุนบำเหน็จบำนาญข้าราชการส่วนท้องถิ่น (ก.บ.ท.)

- คัดเลือกนายสุเชษฐ์ คงดำ ปลัดเทศบาลตำบลชะรัด กรรมการผู้แทนเทศบาลในคณะกรรมการกลางพนักงานเทศบาล (ก.ท.) แทนตำแหน่งที่ว่างเพื่อเป็นกรรมการในคณะกรรมการกองทุนบำเหน็จบำนาญข้าราชการส่วนท้องถิ่น (ก.บ.ท.)

4. การคัดเลือกกรรมการใน กสถ. แทนตำแหน่งที่ว่าง

- คัดเลือกนายอำพล ยุติโกมินทร์ ปลัดเทศบาลเมืองสุพรรณบุรี กรรมการผู้แทนปลัดเทศบาลในคณะกรรมการกลางพนักงานเทศบาล (ก.ท.) เป็นคณะกรรมการกลางการสอบแข่งขันพนักงานส่วนท้องถิ่น (กสถ.)

5. การคัดเลือกอนุกรรมการในคณะอนุกรรมการสรรหาพนักงานเทศบาลแทนตำแหน่งที่ว่าง

- คัดเลือกนายพิพัฒน์ วรสิทธิดำรง ปลัดเทศบาลตำบลหนองตองพัฒนาในคณะกรรมการกลางพนักงานเทศบาล (ก.ท.) เป็นอนุกรรมการผู้แทนปลัดเทศบาลในคณะอนุกรรมการสรรหาพนักงานเทศบาลให้ดำรงตำแหน่งสายงานผู้บริหาร

6. ขอความเห็นชอบแต่งตั้งคณะกรรมการประเมินผลงานที่เกิดจากการปฏิบัติหน้าที่(ผลการปฏิบัติงานและผลงานทางวิชาการ) (คณะที่ 2) ของศึกษานิเทศก์เพื่อเลื่อนวิทยฐานะให้สูงขึ้นเป็นวิทยฐานะศึกษานิเทศก์เชี่ยวชาญพิเศษ

- เห็นชอบแต่งตั้งคณะกรรมการประเมินผลงานที่เกิดจากการปฏิบัติหน้าที่(ผลการปฏิบัติงานและผลงานทางวิชาการ) (คณะที่ 2) ของศึกษานิเทศก์เพื่อเลื่อนวิทยฐานะให้สูงขึ้นเป็นวิทยฐานะศึกษานิเทศก์เชี่ยวชาญพิเศษ

7. ขอความเห็นชอบผลการประเมินผลงานทางวิชาการ เพื่อเลื่อนวิทยฐานะครูเชี่ยวชาญตามมาตรฐานทั่วไปเกี่ยวกับการประเมินผลงานพนักงานครูเทศบาล ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561

- มีมติเห็นชอบผลการประเมินผลงานทางวิชาการของพนักงานครูเทศบาลจำนวน 6 ราย ดังนี้

1. กรณีให้ความเห็นชอบผลการประเมินผลงานทางวิชาการ **“ผ่าน”** จำนวน 2 ราย เนื่องจาก “ผ่านเกณฑ์การตัดสินจากกรรมการทั้ง 3 คน” โดยแต่ละคนให้คะแนนไม่ต่ำกว่าร้อย 75 ประกอบกับข้อเท็จจริงปรากฏว่า สำนักงาน ก.ท. (กรมส่งเสริมการปกครองท้องถิ่น) ได้รับผลงานทางวิชาการที่ครบถ้วนสมบูรณ์ ของนายอนุวัฒน์ เนตรวงศ์ ในวันที่ 21 กันยายน 2566 และนายพยุงศักดิ์ บุญมี ในวันที่ 26 กันยายน 2566 จึงกำหนดวันที่มีผลการแต่งตั้งให้เลื่อนวิทยฐานะครูเชี่ยวชาญ ดังนี้

(1) นายอนุวัฒน์ เนตรวงศ์ ให้มีผลการแต่งตั้งได้ไม่ก่อนวันที่ 21 กันยายน 2566

(2) นายพยุงศักดิ์ บุญมี ให้มีผลการแต่งตั้งได้ไม่ก่อนวันที่ 26 กันยายน 2566

และให้ฝ่ายเลขานุการ ก.ท. แจ้งมติ ก.ท. ให้สำนักงาน ก.ท.จ.สกลนคร และสำนักงาน ก.ท.จ.อุบลราชธานี เพื่อดำเนินการในส่วนที่เกี่ยวข้อง พร้อมแจ้งนายกเทศมนตรีนครสกลนครและนายกเทศมนตรีเมืองวารินชำราบออกคำสั่งแต่งตั้งให้เลื่อนวิทยฐานะครูเชี่ยวชาญ และให้ได้รับเงินเดือนอันดับ คศ.4 ในขั้นหรืออัตราเงินเดือนเท่าเดิม หรือถ้าไม่มีขั้นหรืออัตราเงินเดือนเท่าเดิม ก็ให้ได้รับในขั้นหรืออัตราเงินเดือนใกล้เคียงที่สูงกว่า และได้รับเงินวิทยฐานะครูเชี่ยวชาญและเงินค่าตอบแทนรายเดือนเท่ากับเงินวิทยฐานะ ทั้งนี้ มีผลการแต่งตั้งได้ไม่ก่อนวันที่ 21 กันยายน 2566 หรือวันที่ 26 กันยายน 2566 แล้วแต่กรณี

2. กรณีให้ความเห็นชอบผลการประเมินผลงานทางวิชาการ **“ปรับปรุง”** จำนวน 1 ราย เนื่องจากคะแนนการประเมินจากคณะกรรมการประเมินผลงานทางวิชาการ จำนวน 3 คน “ผ่านเกณฑ์ 2 ใน 3 คน” และให้ฝ่ายเลขานุการ ก.ท. แจ้งมติ ก.ท. ให้สำนักงาน ก.ท.จ. ส. ประสานเทศบาลนคร ส. เพื่อแจ้งผู้ขอรับ การประเมินผลงานทางวิชาการให้ดำเนินการปรับปรุงผลงานทางวิชาการตามข้อสังเกตของกรรมการประเมิน ผลงานวิชาการ จากนั้นให้นำส่งสำนักงาน ก.ท.จ. ส. ตรวจสอบความถูกต้องสมบูรณ์ นำส่งสำนักงาน ก.ท. ภายใน 6 เดือน นับแต่วันที่สำนักงาน ก.ท. แจ้งมติให้ทราบ

3. กรณีให้ความเห็นชอบผลการประเมินผลงานทางวิชาการ **“ไม่ผ่าน”** จำนวน 3 ราย เนื่องจากคะแนนการประเมินจากคณะกรรมการประเมินผลงานทางวิชาการ จำนวน 3 คน “ไม่ผ่านเกณฑ์การตัดสิน 2 ใน 3 คน” และให้ฝ่ายเลขานุการ ก.ท. แจ้งมติ ก.ท. พร้อมข้อสังเกตของคณะกรรมการประเมินผลงานทางวิชาการทั้ง 3 คน (ปกปิดรายชื่อคณะกรรมการฯ) ให้สำนักงาน ก.ท.จ. น. ก.ท.จ. ล. และ ก.ท.จ. ช. เพื่อนำเสนอ ก.ท.จ. น. ก.ท.จ. ล. และ ก.ท.จ. ช. และแจ้งเทศบาลเมือง น. เทศบาลเมือง บ. และเทศบาลเมือง ศ. เพื่อประสานผู้ขอรับการประเมินผลงานทางวิชาการ ทราบผลการประเมินผลงานทางวิชาการต่อไป

8. หารือการได้รับเงินประจำตำแหน่งและเงินค่าตอบแทนรายเดือน กรณียุบเลิกเทศบาลตำบลวิศิษฐ์ รวมองค์การบริหารส่วนตำบลบึงกาฬกับเทศบาลตำบลบึงกาฬ และเปลี่ยนแปลงเขตและฐานะเป็นเทศบาลเมืองบึงกาฬ

- เมื่อปรากฏข้อเท็จจริงว่า เทศบาลตำบลวิศิษฐ์ และองค์การบริหารส่วนตำบลบึงกาฬ ยุบรวมและยกฐานะเป็นเทศบาลเมืองบึงกาฬแล้ว ส่งผลกระทบให้นาย ข. เดิมดำรงตำแหน่งปลัดเทศบาลตำบลวิศิษฐ์ ระดับกลาง เมื่อปรับโครงสร้างส่วนราชการใหม่แล้วได้รับการแต่งตั้งให้ดำรงตำแหน่งรองปลัดเทศบาลเมืองบึงกาฬ ระดับกลาง และนาง ก. เดิมดำรงตำแหน่งปลัดองค์การบริหารส่วนตำบลบึงกาฬ ระดับกลาง ได้รับการแต่งตั้งให้ดำรงตำแหน่งรองปลัดเทศบาลเมืองบึงกาฬ ระดับกลาง โดยเป็นผู้ได้รับผลกระทบจากการยุบเลิกเทศบาลตำบลวิศิษฐ์ รวมองค์การบริหารส่วนตำบลบึงกาฬกับเทศบาลตำบลบึงกาฬ และเปลี่ยนแปลงเขตและฐานะเป็นเทศบาลเมืองบึงกาฬ ดังนั้น จึงเห็นว่า พนักงานเทศบาลทั้งสองราย ควรได้รับเงินประจำตำแหน่ง และเงินค่าตอบแทนรายเดือนในอัตราเดิมที่มีสิทธิได้รับไม่เกิน 150 วัน นับตั้งแต่วันที่ได้รับการแต่งตั้ง

9. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น จำนวน 3 ราย ดังนี้

1. จ่าสิบเอก ฐิติศักดิ์ ศรีจันลา

2. พันจ่าเอก ดนัย กาลวรรณา

3.จ่าสิบเอก พรวิชิต ภูมิลี

10. หารือการแต่งตั้งอัยการจังหวัดร่วมเป็นกรรมการผู้ทรงคุณวุฒิด้านกฎหมายเพื่อประเมินความรู้ความสามารถ (ผลงาน) ของพนักงานเทศบาล ให้ได้รับเงิน พ.ต.ก. ครั้งแรก

- มีมติดังนี้

1. เมื่อข้อเท็จจริงตามปรากฏว่า อัยการสูงสุดไม่อนุญาตให้แต่งตั้งอัยการจังหวัดเข้าร่วม เป็นกรรมการผู้ทรงคุณวุฒิด้านกฎหมาย เพื่อประเมินความรู้ความสามารถ (ผลงาน) ของผู้ดำรงตำแหน่งนิติกร ที่ขอรับเงิน พ.ต.ก. ของ ก.ท.จ. ช. จึงเป็นกรณีที่มีองค์ประกอบของคณะกรรมการผู้ทรงคุณวุฒิด้านกฎหมายไม่ครบ ตามประกาศ ก.ท. เรื่อง มาตรฐานทั่วไปเกี่ยวกับหลักเกณฑ์และวิธีการคัดเลือกบุคคลให้ได้รับเงินเพิ่มสำหรับตำแหน่งที่มีเหตุพิเศษตำแหน่งนิติกร (พ.ต.ก.) (ฉบับที่ ๓) ลงวันที่ 29 ธันวาคม 2557 และไม่อาจจัดให้มีการประชุมคณะกรรมการผู้ทรงคุณวุฒิด้านกฎหมาย เพื่อประเมินความรู้ความสามารถของผู้ดำรงตำแหน่งนิติกรที่ขอรับเงิน พ.ต.ก. ได้

2. ก.ท. ควรพิจารณาแก้ไขเพิ่มเติมหลักเกณฑ์และวิธีการคัดเลือกบุคคลให้ได้รับเงินเพิ่มสำหรับตำแหน่งที่มีเหตุพิเศษตำแหน่งนิติกร (พ.ต.ก.) (ฉบับที่ ๓) ลงวันที่ 29 ธันวาคม 2557 เพื่อแก้ไขปัญหาดังกล่าวโดยเร็ว

3. เห็นชอบให้แจ้งผลการพิจารณาดังกล่าวให้ ก.ท.จ. ช. ทราบต่อไป

11. การโอนพนักงานเทศบาลกรณีมีเหตุผลความจำเป็น

- เห็นชอบให้ยุติเรื่องจำนวน 2 ราย

.........................................................................

**สรุปผลการประชุม ก.อบต.**

**ครั้งที่ 12/๒๕67**

**เมื่อวันที่ 17 ธันวาคม 2567 เวลา 15.00 น.**

………………………..

1. การกำหนดโครงสร้างการบริหารงานของโรงเรียนและศูนย์พัฒนาเด็กเล็กสังกัดองค์การบริหารส่วนตำบล

- เห็นชอบให้กำหนดโครงสร้างการบริหารงานของโรงเรียนและศูนย์พัฒนาเด็กเล็กสังกัดองค์การบริหารส่วนตำบล

2. ตำแหน่งที่ร้องขอให้ กสถ. ดำเนินการสอบแข่งขัน แต่สามารถดำเนินการคัดเลือกกรณีที่มีเหตุพิเศษ ไม่จำเป็นต้องสอบแข่งขัน

- เห็นชอบให้ตำแหน่งใดที่สามารถคัดเลือกกรณีมีเหตุพิเศษไม่จำเป็นต้องสอบแข่งขันให้องค์กรปกครองส่วนท้องถิ่นดำเนินการคัดเลือกได้ โดยมีมติเพิ่มเติมว่า ให้องค์กรปกครองส่วนท้องถิ่นที่ยืนยันให้ กสถ. เป็นผู้ดำเนินการสอบแข่งขันให้รายงานตำแหน่งว่างดังกล่าวผ่านจังหวัดรวบรวมส่งให้กรมส่งเสริมการปกครองท้องถิ่น ภายในวันที่ 31 มกราคม 2568 โดยถือวันที่สำนักงาน ก.อบต. ลงทะเบียนรับหนังสือเป็นสำคัญ

3. การคัดเลือกผู้แทนคณะกรรมการกลางพนักงานส่วนตำบล (ก.อบต.) เพื่อเป็นกรรมการกองทุนบำเหน็จบำนาญข้าราชการส่วนท้องถิ่น (ก.บ.ท.)

- คัดเลือกนายทรงศักดิ์ โอษะคลัง ปลัด อบต.หนองแวงใต้ กรรมการผู้แทนองค์การบริหารส่วนตำบลในคณะกรรมการกลางพนักงานส่วนตำบล (ก.อบต.) แทนตำแหน่งที่ว่างเพื่อเป็นกรรมการในคณะกรรมการกองทุนบำเหน็จบำนาญข้าราชการส่วนท้องถิ่น (ก.บ.ท.)

4. การคัดเลือกกรรมการใน กสถ. แทนตำแหน่งที่ว่าง

- คัดเลือกนายเชื้อ ฮั่นจินดา ปลัดองค์การบริหารส่วนตำบลหนองปลาหมอ กรรมการผู้แทน ปลัดองค์การบริหารส่วนตำบลในคณะกรรมการพนักงานส่วนตำบล (ก.อบต.) เป็นกรรมการผู้แทนปลัดองค์การบริหารส่วนตำบลในคณะกรรมการกลางสอบแข่งขันพนักงานส่วนท้องถิ่น (กสถ.)

5. การคัดเลือกอนุกรรมการในคณะอนุกรรมการสรรหาสรรหาพนักงานส่วนตำบล แทนตำแหน่งที่ว่าง

- คัดเลือกนายสุเทพ หนูรอด ปลัดองค์การบริหารส่วนตำบลบ้านตูล ในคณะกรรมการกลางพนักงานส่วนตำบล (ก.อบต.) เป็นอนุกรรมการผู้แทนปลัดองค์การบริหารส่วนตำบลในคณะอนุกรรมการสรรหาพนักงานส่วนตำบลให้ดำรงตำแหน่งสายงานผู้บริหาร

6. การนับระยะเวลาการดำรงตำแหน่งของข้าราชการและพนักงานส่วนท้องถิ่นตำแหน่งบริหาร

- มีมติเห็นชอบในระบบจำแนกตำแหน่ง (ระบบซี) ให้สามารถนำระยะเวลาการดำรงตำแหน่ง นักบริหารขององค์กรปกครองส่วนท้องถิ่นทุกประเภทที่มีตำแหน่งเดียวกันมารวมกันได้เพื่อประโยชน์ในการสับเปลี่ยนตำแหน่งกันได้ง่าย และสร้างความก้าวหน้า ในอาชีพให้แก่ข้าราชการและพนักงานส่วนท้องถิ่น โดยกำหนดให้ นักบริหารงาน อบจ. นักบริหารงานเทศบาล นักบริหารงานเมืองพัทยา และนักบริหารงาน อบต. เป็นตำแหน่งที่เทียบเท่ากันแจ้งตามหนังสือสำนักงาน ก.จ. ก.ท. และ ก.อบต. ที่ มท 0809.2/ว 65 ลงวันที่ 11 ตุลาคม 2565

เมื่อข้อเท็จจริงปรากฏว่า พนักงานส่วนตำบลทั้ง 3 ราย เคยดำรงตำแหน่งรองปลัดเทศบาล (นักบริหารงานท้องถิ่น ระดับต้น) และรองปลัด อบต. (นักบริหารงานท้องถิ่น ระดับต้น) จึงสามารถนำระยะเวลา เมื่อครั้งดำรงตำแหน่งรองปลัดเทศบาล (นักบริหารงานท้องถิ่น ระดับต้น) มานับรวมเป็นระยะเวลาการดำรงตำแหน่งรองปลัดองค์การบริหารส่วนตำบล (นักบริหารงานท้องถิ่น ระดับต้น) ได้โดยถือว่าเป็นผู้ที่ดำรงตำแหน่งรองปลัดมาแล้วไม่น้อยกว่า 2 ปี

7. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ ในการเลื่อนระดับสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ ในการเลื่อนระดับสูงขึ้นจำนวน 4 ราย

1. สิบเอก วงศกร ศรีมารักษ์

2.จ่าสิบเอก ประเสริฐ แอกประโคน

3. นางชมพูนุช บรรเทา

4. นางสาวนิสาชล รักพลับ

8. หารือความชอบด้วยกฎหมายของมติ ก.อบต.จังหวัด ส.

- เมื่อข้อเท็จจริงปรากฏว่าผู้ว่าราชการจังหวัด ส. ในฐานะประธาน ก.อบต.จังหวัด ส.
ได้พิจารณาอนุญาตให้ฝ่ายเลขานุการ ก.อบต.จังหวัด ส. นำเรื่องการบรรจุผู้ออกจากราชการไปแล้วกลับเข้ารับราชการ รายนาย ส. เข้าที่ประชุม ก.อบต.จังหวัด ส. เพื่อพิจารณา ซึ่งเป็นไปตามแนวทางปฏิบัติหรือแบบธรรมเนียม ในการบรรจุเรื่องเข้าวาระการประชุมของ ก.อบต.จังหวัด ส. แล้ว ข้อหารือของจังหวัด ส. จึงไม่มีประเด็นที่จะต้องพิจารณา จึงเห็นชอบให้แจ้งผลการพิจารณาดังกล่าวให้จังหวัด ส. ทราบต่อไป

.........................................................................